SK Úradný vestník Európskej únie L 54/47

ROZHODNUTIE KOMISIE

zo 16. februára 2006

o finančnej pomoci Spoločenstva na prevádzku niektorých referenčných laboratórií Spoločenstva v oblasti zdravia zvierat a živých zvierat v roku 2006

[oznámené pod číslom K(2006) 418]

(Iba anglický, dánsky, francúzsky, nemecký, španielsky a švédsky text je autentický)

(2006/141/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 28 ods. 2,

keďže:

(1) Finančná pomoc Spoločenstva by sa mala udeliť referenčným laboratóriám Spoločenstva, ktoré Spoločenstvo určilo s cieľom pomôcť im pri výkone funkcií a úloh ustanovených v týchto smerniciach a rozhodnutiach: — smernica Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (2), — smernica Rady 92/66/EHS zo 14. júla 1992, zavádzajúca opatrenia Spoločenstva na kontrolu pseudomoru hydiny (3), — smernica Rady 92/40/EHS z 19. mája 1992, ktorou sa zavádzajú opatrenia Spoločenstva na kontrolu moru hydiny (4), — smernica Rady 92/119/EHS zo 17. decembra 1992, ktorou sa zavádzajú všeobecné opatrenia Spoločenstva na kontrolu určitých chorôb zvierat a osobitné opatrenia týkajúce sa vezikulárnej choroby ošípaných (5), — smernica Rady 93/53/EHS z 24. júna 1993, ktorou sa zavádzajú minimálne opatrenia Spoločenstva na kontrolu určitých chorôb rýb (6), — smernica Rady 95/70/ES z 22. decembra 1995, ktorou sa zavádzajú minimálne opatrenia Spoločenstva na kontrolu niektorých chorôb lastúrnikov (7), — smernica Rady 92/35/EHS z 29. apríla 1992, ktorou sa stanovujú pravidlá kontroly a opatrenia na boj s africkým morom koní (8), — smernica Rady 2000/75/ES z 20. novembra 2000, stanovujúca špecifické ustanovenia pre kontrolu a likvidáciu katarálnej horúčky oviec – modrého jazyka (9), — rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (10), — smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (11), — rozhodnutie Rady 96/463/ES z 23. júla 1996, ktorým sa určuje referenčný orgán zodpovedný za spoluprácu v zjednocovaní metód testovania a odhadu výsledných hodnôt u čistokrvného plemenného hovädzieho dobytka (12).

(2) Finančný príspevok Spoločenstva by sa mal vyplatiť pod podmienkou, že sa naplánované opatrenia účinne vykonajú a že orgány poskytnú všetky potrebné informácie v rámci stanovených lehôt.

(3) Z rozpočtových dôvodov by sa pomoc Spoločenstva mala poskytovať na obdobie jedného roka.

(4) V niektorých prípadoch by sa v tom istom období mala udeliť dodatočná finančná pomoc na organizáciu každoročného workshopu v oblasti zodpovednosti referenčných laboratórií Spoločenstva.

(5) Komisia posúdila pracovné programy a zodpovedajúce rozpočtové odhady, ktoré predložili referenčné laboratóriá Spoločenstva na rok 2006.

(6) Vzhľadom na význam týchto pracovných programov pre dosiahnutie cieľov Spoločenstva v oblasti zdravia zvierat a živých zvierat je vhodné stanoviť mieru finančného príspevku Spoločenstva na úrovni 100 % v prípade oprávnených nákladov, ktoré vzniknú referenčným laboratóriám Spoločenstva, až do maximálnej sumy pre každé laboratórium.

(7) Podľa článku 3 ods. 2 nariadenia Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (13) sa veterinárne a fytosanitárne opatrenia, vykonávané podľa pravidiel Spoločenstva, financujú zo Záručnej sekcie Európskeho poľnohospodárskeho usmerňovacieho a záručného fondu; na účely finančnej kontroly sa uplatňujú články 8 a 9 nariadenia (ES) č. 1258/1999.

(8) Nariadením Komisie (ES) č. 156/2004 z 29. januára 2004 o finančnej podpore Spoločenstva pre referenčné laboratóriá Spoločenstva podľa článku 28 rozhodnutia č. 90/424/EHS (14) sa stanovujú oprávnené výdavky referenčných laboratórií Spoločenstva, ktoré dostávajú finančnú podporu podľa článku 28 rozhodnutia 90/424/EHS, a postupy predkladania výdavkov a auditov.

(9) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO ROZHODNUTIE:

Článok 1

Spoločenstvo udeľuje finančnú podporu Nemecku na funkcie a úlohy uvedené v prílohe IV k smernici 2001/89/ES, ktoré má vykonať Institut für Virologie der Tierärztlichen Hochschule, Hanover, Nemecko, pokiaľ ide o klasický mor ošípaných.

Finančná podpora Spoločenstva sa poskytuje vo výške 100 % oprávnených nákladov, ktoré má Institut für Virologie der Tierärztlichen Hochschule vynaložiť na pracovný program, a predstavuje maximálne 202 000 EUR v období od 1. januára do 31. decembra 2006.

Finančná podpora Spoločenstva sa poskytuje vo výške 100 % oprávnených nákladov, ktoré má vynaložiť Institut für Virologie der Tierärztlichen Hochschule na organizáciu technického workshopu o technikách diagnostiky klasického moru ošípaných, a predstavuje maximálne 18 000 EUR.

Článok 2

Spoločenstvo udeľuje finančnú podporu Spojenému kráľovstvu na funkcie a úlohy uvedené v prílohe V k smernici 92/66/EHS, ktoré má vykonať Central Veterinary Laboratory, Addlestone, Spojené kráľovstvo, pokiaľ ide o pseudomor hydiny.

Finančná podpora Spoločenstva sa poskytuje vo výške 100 % oprávnených nákladov, ktoré má Central Veterinary Laboratory vynaložiť na pracovný program, a predstavuje maximálne 70 000 EUR v období od 1. januára do 31. decembra 2006.

Článok 3

Spoločenstvo udeľuje finančnú podporu Spojenému kráľovstvu na funkcie a úlohy uvedené v prílohe V k smernici 92/40/EHS, ktoré má vykonať Central Veterinary Laboratory, Addlestone, Spojené kráľovstvo, pokiaľ ide o mor hydiny (aviárnu influenzu).

Finančná podpora Spoločenstva sa poskytuje vo výške 100 % oprávnených nákladov, ktoré má Central Veterinary Laboratory vynaložiť na pracovný program, a predstavuje maximálne 300 000 EUR v období od 1. januára do 31. decembra 2006.

Článok 4

Spoločenstvo udeľuje finančnú podporu Spojenému kráľovstvu na funkcie a úlohy uvedené v prílohe III k smernici 92/119/EHS, ktoré má vykonať Pirbright Laboratory, Spojené kráľovstvo, pokiaľ ide o vezikulárnu chorobu ošípaných.

Finančná podpora Spoločenstva sa poskytuje vo výške 100 % oprávnených nákladov, ktoré má Pirbright Laboratory vynaložiť na pracovný program, a predstavuje maximálne 100 000 EUR v období od 1. januára do 31. decembra 2006.

Článok 5

Spoločenstvo udeľuje finančnú podporu Dánsku na funkcie a úlohy uvedené v prílohe C k smernici 93/53/EHS, ktoré má vykonať Danish Institute for Food and Veterinary Research, Aarhus, Dánsko, pokiaľ ide o choroby rýb.

Finančná podpora Spoločenstva sa poskytuje vo výške 100 % oprávnených nákladov, ktoré má Danish Institute for Food and Veterinary Research vynaložiť na pracovný program, a predstavuje maximálne 145 000 EUR v období od 1. januára do 31. decembra 2006.

Článok 6

Spoločenstvo udeľuje finančnú podporu Francúzsku na funkcie a úlohy uvedené v prílohe B k smernici 95/70/ES, ktoré má vykonať Ifremer, La Tremblade, Francúzsko, pokiaľ ide o choroby lastúrnikov.

Finančná podpora Spoločenstva sa poskytuje vo výške 100 % oprávnených nákladov, ktoré má Ifremer vynaložiť na pracovný program, a predstavuje maximálne 90 000 EUR v období od 1. januára do 31. decembra 2006.

Článok 7

Spoločenstvo udeľuje finančnú podporu Španielsku na funkcie a úlohy uvedené v prílohe I k smernici 92/35/EHS, ktoré má vykonať Laboratorio Central de Veterinaria de Algete, Španielsko, pokiaľ ide o africký mor koní.

Finančná podpora Spoločenstva sa poskytuje vo výške 100 % oprávnených nákladov, ktoré má Laboratorio Central de Veterinaria de Algete vynaložiť na pracovný program, a predstavuje maximálne 20 000 EUR v období od 1. januára do 31. decembra 2006.

Finančná podpora Spoločenstva sa poskytuje vo výške 100 % oprávnených nákladov, ktoré má Laboratorio Central de Veterinaria de Algete vynaložiť na organizáciu technického workshopu o technikách diagnostiky afrického moru koní, a predstavuje maximálne 20 000 EUR.

Článok 8

Spoločenstvo udeľuje finančnú podporu Spojenému kráľovstvu na funkcie a úlohy uvedené v prílohe II k smernici 2000/75/ES, ktoré má vykonať Pirbright Laboratory, Spojené kráľovstvo, pokiaľ ide o katarálnu horúčku oviec.

Finančná podpora Spoločenstva sa poskytuje vo výške 100 % oprávnených nákladov, ktoré má Pirbright Laboratory vynaložiť na pracovný program, a predstavuje maximálne 175 000 EUR v období od 1. januára do 31. decembra 2006.

Finančná podpora Spoločenstva sa poskytuje vo výške 100 % oprávnených nákladov, ktoré má Pirbright Laboratory vynaložiť na organizáciu technického workshopu o technikách diagnostiky katarálnej horúčky oviec, a predstavuje maximálne 25 000 EUR.

Článok 9

Spoločenstvo udeľuje finančnú podporu Francúzsku na funkcie a úlohy uvedené v prílohe II k rozhodnutiu 2000/258/ES, ktoré má vykonať laboratórium AFSSA Nancy, Francúzsko, pokiaľ ide o sérológiu besnoty.

Finančná podpora Spoločenstva sa poskytuje vo výške 100 % oprávnených nákladov, ktoré má vynaložiť AFSSA Nancy na pracovný program, a predstavuje maximálne 165 000 EUR v období od 1. januára do 31. decembra 2006.

Článok 10

Spoločenstvo udeľuje finančnú podporu Španielsku na funkcie a úlohy uvedené v prílohe V k smernici 2002/60/ES, ktoré má vykonať Centro de Investigación en Sanidad Animal, Valdeolmos, Madrid, Španielsko, pokiaľ ide o africký mor ošípaných.

Finančná podpora Spoločenstva sa poskytuje vo výške 100 % oprávnených nákladov, ktoré má Centro de Investigación en Sanidad Animal vynaložiť na pracovný program, a predstavuje maximálne 100 000 EUR v období od 1. januára do 31. decembra 2006.

Článok 11

Na hodnotenie výsledkov metód testovania čistokrvného plemenného hovädzieho dobytka a na zosúladenie rôznych metód testovania Spoločenstvo udeľuje finančnú pomoc Švédsku na funkcie a úlohy uvedené v prílohe II k rozhodnutiu 96/463/ES, ktoré má vykonať INTERBULL Centre, Uppsala, Švédsko.

Finančná podpora Spoločenstva sa poskytuje vo výške 100 % oprávnených nákladov, ktoré má INTERBULL Centre vynaložiť na pracovný program, a predstavuje maximálne 65 000 EUR v období od 1. januára do 31. decembra 2006.

Článok 12

Toto rozhodnutie je určené Dánskemu kráľovstvu, Spolkovej republike Nemecko, Španielskemu kráľovstvu, Francúzskej republike, Švédskemu kráľovstvu a Spojenému kráľovstvu Veľkej Británie a Severného Írska.

V Bruseli 16. februára 2006 Za Komisiu Markos KYPRIANOU člen Komisie

(1) Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).

(2) Ú. v. ES L 316, 1.12.2001, s. 5. Smernica zmenená a doplnená Aktom o pristúpení z roku 2003.

(3) Ú. v. ES L 260, 5.9.1992, s. 1. Smernica naposledy zmenená a doplnená Aktom o pristúpení z roku 2003.

(4) Ú. v. ES L 167, 22.6.1992, s. 1. Smernica naposledy zmenená a doplnená Aktom o pristúpení z roku 2003.

(5) Ú. v. ES L 62, 15.3.1993, s. 69. Smernica naposledy zmenená a doplnená Aktom o pristúpení z roku 2003.

(6) Ú. v. ES L 175, 19.7.1993, s. 23. Smernica naposledy zmenená a doplnená Aktom o pristúpení z roku 2003.

(7) Ú. v. ES L 332, 30.12.1995, s. 33. Smernica naposledy zmenená a doplnená Aktom o pristúpení z roku 2003.

(8) Ú. v. ES L 157, 10.6.1992, s. 19. Smernica naposledy zmenená a doplnená Aktom o pristúpení z roku 2003.

(9) Ú. v. ES L 327, 22.12.2000, s. 74.

(10) Ú. v. ES L 79, 30.3.2000, s. 40. Rozhodnutie zmenené a doplnené rozhodnutím Komisie 2003/60/ES (Ú. v. ES L 23, 28.1.2003, s. 30).

(11) Ú. v. ES L 192, 20.7.2002, s. 27. Smernica zmenená a doplnená Aktom o pristúpení z roku 2003.

(12) Ú. v. ES L 192, 2.8.1996, s. 19.

(13) Ú. v. ES L 160, 26.6.1999, s. 103.

(14) Ú. v. EÚ L 27, 30.1.2004, s. 5.